- સાબરકાંઠા જિલ્લાના વિજયનગર તાલુકાના દઢવાવ ગામનો રાવલ કૈલાસકુમાર ગૌરવનાથ (ઉ.વ.૩૦) ને રાજપુર કેળવણી મંડળ બી.એ. બી.એડ. કોલેજ વિજયનગર ખાતે ૨૦૧૦ની સાલમાં અંગ્રેજી વિષય સાથે અભ્યાસ બાદ કોમ્પ્યુટર એજયુકેશનના ૬ માસ કલાસ કર્યા બાદ પ્રાઇવેટ રાયસીંગપુરા ભિલોડા તાલુકામાં એક વર્ષ સેવા આપ્યા બાદ પણ ટેટની પરીક્ષામાં ૨ ટકા માટે વંચિત રહી જતા સરકારી નોકરી ન મળતા રોજીરોટી માટે અમદાવાદના આનંદનગરમાં હોટલમાં વેઇટર તરીકે નોકરી સ્વીકારી લીધી હતી. મા,બાપ પણ છૂટક મજુરી કરે છે. હાલ પ્રાંતિજ શહેરની એક હોટલમાં નોકરી કરતો કૈલાસકુમાર રાવલે જણાવ્યુ હતું કે, વિદ્યા અભ્યાસ બાદ પણ કોઇપણ જગ્યાએ સરકારી નોકરી ન મળતા હું પોતે ઘર સંસાર ચલાવવા માટે વેઇટરની નોકરી સ્વીકારી લીધી છે.